Х1окху деношкахь, къузткъе диъ шо кхечи, 1944 шарахь, вайн къам махкаха даьккхина. Амма заманан оьмарлахь, и шераш мел гена довлу а, цу денойн къаьхьаллийн хорам 1аьъна лаьтта вайн иэссаллехь. Шо шаре мел дели а, шайн аьзнийн айамаш совбуьхуш санна, вайна схьахезаш хетало, х1етахь махкаха баьхначу зударийн а, берийн а маьхьарий, божарша Деле деш хиллачу до1анийн дехарш, церан г1айг1анечу назманийн узамаш.